Константин Величков
XXX. Дете, дете, на слънцето…

chitanka.info

Дете, дете, на слънцето в зарите

светлей със чудната си красота;

сама заря, ти минваш през очите

кат милий образ на една мечта.

Ти роза си, коя благоуханье

с зефира пролетни в гърдите лей,

ти птица си, която с обаянье

се спира да я слушат, като пей.

Благословий изпращат ти сърцата:

цъфти, бълнувай, пей, благоухай,

ликувай с чудний дар на красотата.

Невинността ти врагове не знай:

дано и нивга не ти чуй душата

до теб сърце човешко да ридай.

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.